Мачван се нашао на ширем списку новог селектора Александра Ђорђевића за Светско првенство 2014. у Кини, али је ипак отпао при првом скраћивању списка. Наредне 2015. године се поново нашао на ширем списку селектора Ђорђевића за Европско првенство, али је опет отпао при првом скраћивању списка. Након три године паузе, Мачван је коначно заиграо за национални тим лета 2016. Због повреде је пропустио квалификациони турнир за Олимпијске игре, али је заиграо на Олимпијском турниру у Рију где је освојио сребрну медаљу.